文宗既崩，遺詔立明宗子懿璘質班為帝，帝時年七歲，燕帖木兒由是挾天子而令天下，無所不能，其日用之費，蓋不能計，或有宰十三馬於一宴者，復尚宗室女四十人，後房滿盈，致不能盡識其妾。別家凡有妻妾貌美者，皆不問而徑取之，由是荒淫至極，旋羸弱而薨，諡曰忠武。後世或有以燕帖木兒藥殺明宗者，然其事不載於正史。